ઝાલાવાડમાં વાદળોનો ડહોળ ખેડૂતોને ચિંતામાં નાખી રહ્યો છે. રાત્રે ગિરનારી પવન ફૂંકાવાની ગતિવિધિએ વહેલા ચોમાસાનો ઉલાળીયો કરી દીધાનું ચિત્ર ઉપસી રહ્યું છે. સુરેન્દ્રનગર જિલ્લામાં સામાન્ય રીતે જૂન મહિનાનાં અંત અને જુલાઈની શરૂઆતમાં વરસાદ થઇ જતો હોય છે. અને આથી જ જિલ્લાનાં ખેડૂતો વરસાદ પહેલા કપાસનું વાવેતર કરી દેતા હોય છે. અત્યાર સુધીમાં ઝાલાવાડમાં ૯૦ હજારથી વધુ હેક્ટરમાં ખાસ કરીને બીટી કપાસ, મગફળી અને ઘાસચારાનું વાવેતર થઇ ચુક્યું છે અને હજુ બીજા ખેડૂતો કપાસીયા વાવવાની કામગીરીમાં લાગી ગયા છે.